สวัสดีค่ะ หนูมีก้อนคล้ายๆฝีขึ้นที่เนื้อก้นทางด้านซ้าย ระหว่างช่องคลอดและรูทวาร ไม่ได้ขึ้นข้างในนั้นนะคะ ขึ้นข้างๆเยื้องไปทางซ้าย เวลาไม่ไปยุ่งกับมันจะแทบไม่รู้สึกเลยค่ะว่ามีก้อนเนื้ออยู่ แต่ถ้าลองสัมผัสเบาๆก็จะรู้สึกปวดบ้าง ลักษณะคล้ายๆฝีไม่มีหัว แบบนี้สามารถซื้อยาทานเองได้ไหมคะ หรือมีวิธีทำให้ก้อนนี้เล็กลงบ้างไหมคะ ขอบค่ะ
สวัสดีค่ะ ก้อนเนื้อที่ขึ้นอยู่ระหว่างรูทวารและช่องคลอด อาจเป็น- เป็นฝี แต่ก็จะต้องมีอาการเจ็บและปวด ผิวหนังมีการบวมแดง รวมถึงอาจมีไข้ร่วมด้วย- ก้อนเนื้องอกของผิวหนังหรือชั้นใต้ผิวหนังชนิดต่างๆ เช่น squamous papilloma, lipoma เป็นต้น- หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจมีอาการคันร่วมด้วยแต่มักไม่มีอาการเจ็บ หรือแสบ เป็นโรคติดต่อจากการมีเพศสัมพันธ์- เป็นริดสีดวงทวารชนิดภายนอก โดยจะเป็นติ่งเนื้อยื่นออกมากจากรูทวารหนัก ซึ่งอาจยื่นล้ำออกเลยมาจากรูทวารจนเห็นว่ามาอยู่ระหว่างรูทวารและช่องคลอดก็ได้ มักไม่ทำให้เกิดเลือดออกเหมือนริดสีดวงภายใน โดยอาจทำให้มีอาการเจ็บ แสบ หรือปวด หากเกิดการเสียดสีหรือนั่งทับได้- ลำไส้ใหญ่ส่วนปลายหย่อน (Rectocele) ทำให้เกิดการโป่งออกของผิวหนังบริเวณระหว่างรูทวารและช่องคลอดได้ แต่จะมีอาการของการถ่ายอุจจาระผิดปกติร่วมด้วย เช่น ถ่ายช้า ต้องเบ่งถ่าย รู้สึกถ่ายไม่สุด เป็นต้นหากยังคงมีก้อนอยู่ แนะนำควรไปพบแพทย์เพื่อตรวจวินิจฉัยค่ะ เพื่อจะได้รับการรักาาที่ถูกวิธี ในเบื้องต้น ก็ไม่ควรไปกด นวดคลึงก้อนดังกล่าว และไม่ใส่กางเกงและกางเกงชั้นในที่รัดแน่นจนไปเสียดสีด้วยค่ะ